open-index/open-wikipedia-markdown huggingface dataset:
নিকিতা মিলার

**নিকিতা ও’ব্রায়ান মিলার** (জন্ম: ১৬ মে, ১৯৮২) জামাইকার সেন্ট এলিজাবেথে জন্মগ্রহণকারী ওয়েস্ট ইন্ডিয়ান ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য মিলার ঘরোয়া ক্রিকেটে জামাইকার হয়ে খেলছেন। ধীরগতির বাম-হাতি অর্থোডক্স বোলার ও নিচু সারির ব্যাটসম্যান হিসেবেই তিনি দলে ভূমিকা রাখছেন।

## খেলোয়াড়ী জীবন
২০০৪-০৫ মৌসুমে জামাইকার হয়ে অভিষিক্ত হন মিলার। দেশের ঘরোয়া ক্রিকেটে মেলবোর্ন ক্লাবের হয়ে অংশগ্রহণ করেন। ২০০৭-০৮ মৌসুমে ক্যারিব বিয়ার চ্যালেঞ্জ প্রতিযোগিতায় শীর্ষস্থানীয় উইকেট সংগ্রহকারী ছিলেন। ছয় খেলায় তিনি ৪২ উইকেট পেয়েছিলেন। নিয়মিত মৌসুমের চূড়ান্ত খেলায় উইন্ডওয়ার্ড আইল্যান্ডস দলের বিপক্ষে মাত্র ছয় রানে ৪ উইকেট পান ও জামাইকাকে লীগ জয়ে সহায়তা করেন। এরপর তারা ত্রিনিদাদ ও টোবাগো ক্রিকেট দলের মুখোমুখি হয়। প্রথম ইনিংসে তিনি ২৯ রানে ৫ উইকেট পান যা তার প্রথম অর্জন। এরপর দ্বিতীয় ইনিংসেও ৯২ রানে পাঁচ উইকেট দখল করেন যাতে তার দল ৯ উইকেটের সহজ জয় পায়।

## আন্তর্জাতিক ক্রিকেট
জুন, ২০০৮ সালে ওয়েস্ট ইন্ডিজের পক্ষে প্রথম একদিনের আন্তর্জাতিকে ক্যাপ পরিধান করেন। পরের বছর চুক্তিজনিত কারণে দুর্বল ওয়েস্ট ইন্ডিজের টেস্ট দলের সদস্য হিসেবে বাংলাদেশের বিপক্ষে তার অভিষেক ঘটে। জুন, ২০১৩ পর্যন্ত বিশ্ব ক্রিকেট অঙ্গনে সক্রীয় যে-কোন খেলোয়াড়ের তুলনায় তার প্রথম-শ্রেণীর বোলিং গড় ঈর্ষনীয় ছিল মাত্র ১৫.৫১। আঞ্চলিক ক্রিকেটে তার এ কৃতিত্ব ওয়েস্ট ইন্ডিজের দল নির্বাচকদের মনোযোগ আকর্ষণ করতে পারেনি মূলতঃ দেবেন্দ্র বিশু, সুলেইমান বেন ও বীরস্বামী পারমলের জন্য।

ঘরোয়া মৌসুম শেষে অস্ট্রেলিয়া দল ক্যারিবিয় দ্বীপপুঞ্জ সফরে আসে। কিন্তু টেস্ট সিরিজে তাকে আমন্ত্রণ জানানো হয়নি এমনকি প্রথম তিনটি একদিনের আন্তর্জাতিকেও তার ঠাঁই হয়নি। কিন্তু সেন্ট কিটসে অনুষ্ঠিতব্য শেষ দু’টি ওডিআইয়ে তিনজন নতুন খেলোয়াড়ের একজনরূপে মিলারকে ডাকা হলে তিনি আশ্চর্যান্বিত হন। তখন একদিনের সিরিজে ৩-০ ব্যবধানে পরাজিত হয়েছে ওয়েস্ট ইন্ডিজ দল।

ওয়েস্ট ইন্ডিজ ক্রিকেট বোর্ড কর্তৃক ১১ জানুয়ারি, ২০১৫ তারিখে প্রকাশিত ২০১৫ সালের ক্রিকেট বিশ্বকাপের জন্য ১৫-সদস্যের চূড়ান্ত তালিকা প্রকাশ করে। চূড়ান্ত তালিকার অন্যতম সদস্য সুনীল নারাইন তার নতুন বোলিং ভঙ্গিমায় সন্দিহান প্রকাশ করায় ২৭ জানুয়ারি নিজ নাম প্রত্যাহার করে নেন। এরফলে ২৯ জানুয়ারি তারিখে পরিবর্তিত খেলোয়াড় হিসেবে মিলারকে অন্তর্ভুক্ত করা হয়।

## তথ্যসূত্র

## আরও দেখুন
* জেসন হোল্ডার
* সুনীল নারাইন
* ওয়েস্ট ইন্ডিজ ক্রিকেট বোর্ড
* ২০১৫ ক্রিকেট বিশ্বকাপ দলসমূহ
* ২০১৪ বাংলাদেশ ক্রিকেট দলের ওয়েস্ট ইন্ডিজ সফর

## বহিঃসংযোগ

*

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৮২-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:ওয়েস্ট ইন্ডিজের টুয়েন্টি২০ আন্তর্জাতিক ক্রিকেটার
বিষয়শ্রেণী:জ্যামাইকান ক্রিকেটার
বিষয়শ্রেণী:জ্যামাইকা তালাওয়াসের ক্রিকেটার
বিষয়শ্রেণী:২১শ শতাব্দীর ওয়েস্ট ইন্ডিয়ান ক্রিকেটার
বিষয়শ্রেণী:২০১৫ ক্রিকেট বিশ্বকাপের ক্রিকেটার
বিষয়শ্রেণী:জামাইকার ক্রিকেটার
বিষয়শ্রেণী:ত্রিনবাগো নাইট রাইডার্সের ক্রিকেটার
আন্তর্জাতিক ক্রিকেটে মাহেলা জয়াবর্ধনের শতরানের তালিকা

থাম্ব|মাহেলা জয়াবর্ধনে শ্রীলঙ্কার পক্ষে ৩৪টি টেস্ট সেঞ্চুরি করেন।|alt=A man standing on a cricket pitch, wearing a white cricket kit and blue helmet leans forward to play the ball with a bat held out in front. The seating area of the ground is visible in the background.
মাহেলা জয়াবর্ধনে শ্রীলঙ্কার প্রথিতযশা ক্রিকেটার। শ্রীলঙ্কা জাতীয় ক্রিকেট দলের অধিনায়ক হিসেবেও দায়িত্ব পালন করেছেন তিনি। তাকে দেশের অন্যতম সেরা ব্যাটসম্যানদের একজনরূপে গণ্য করা হয়। একসময় তিনি টেস্ট ক্রিকেটে শ্রীলঙ্কার সর্বাধিক রান সংগ্রহকারী ছিলেন যা পরবর্তীতে সতীর্থ কুমার সাঙ্গাকারা অতিক্রম করেছেন। মাহেলা টেস্ট ক্রিকেটে ৩৪টি সেঞ্চুরি করেছেন। একদিনের আন্তর্জাতিকে এ সংখ্যা ১৬টি। এছাড়াও তিনি শ্রীলঙ্কার তৃতীয় সর্বোচ্চ রানসংগ্রহকারী হিসেবে অবস্থান করছেন। পাশাপাশি টুয়েন্টি২০ আন্তর্জাতিকেও শ্রীলঙ্কার সর্বোচ্চ রান করেছেন একটি সেঞ্চুরি করে।

আন্তর্জাতিক ক্রিকেট কাউন্সিল কর্তৃক বিশ্ব একদিনের আন্তর্জাতিক দলের অধিনায়ক মনোনীত হন ও ২০০৬ সালে বর্ষসেরা অধিনায়ক হিসেবে আইসিসি পুরস্কার পান। ২০০৭ সালে উইজডেন কর্তৃপক্ষ তাকে বর্ষসেরা ক্রিকেটাররূপে ঘোষণা করে। এছাড়াও, পরের বছর আইসিসি বিশ্ব টেস্ট দলের সদস্য ছিলেন মাহেলা জয়াবর্ধনে।

## টেস্ট শতক

## ওডিআই শতক

## টি২০আই শতক

## পাদটীকা

## তথ্যসূত্র
;সাধারণ

* 
* 
* 

;নির্দিষ্ট

## বহিঃসংযোগ
* Player profile of Jayawardene at Cricinfo

বিষয়শ্রেণী:খেলোয়াড় অনুযায়ী আন্তর্জাতিক ক্রিকেট সেঞ্চুরির তালিকা
বিষয়শ্রেণী:শ্রীলঙ্কান ক্রিকেট তালিকা
গোপালগঞ্জ (দ্ব্যর্থতা নিরসন)

**[[গোপালগঞ্জ]]** নামে বাংলাদেশে একটি শহর রয়েছে। এটি দ্বারা আরও যা বোঝানো যেতে পারে:

## বাংলাদেশ
* গোপালগঞ্জ জেলা, বাংলাদেশের ঢাকা বিভাগের একটি জেলা।
** গোপালগঞ্জ সদর উপজেলা, গোপালগঞ্জ জেলার একটি উপজেলা
## ভারত
* গোপালগঞ্জ জেলা, বিহার, ভারতের বিহার রাজ্যের সারণ বিভাগের অন্তর্গত একটি জেলা
** গোপালগঞ্জ (বিহার), ভারতের বিহার রাজ্যের একটি শহরের নাম।
ইওনহুই ক্রিকেট মাঠ

**ইওনহুই ক্রিকেট মাঠ** দক্ষিণ কোরিয়ার ইঞ্চিয়নে নব-নির্মিত ক্রিকেট স্টেডিয়াম। ২০১৪ সালে অনুষ্ঠিতব্য এশিয়ান গেমসের পুরুষ ও মহিলা বিভাগের জন্য পূর্ব-নির্ধারিত ক্রিকেট খেলাগুলো আয়োজনের জন্য এ মাঠ ব্যবহৃত হবে। এ স্টেডিয়ামের দর্শক ধারণ ক্ষমতা ২,৩৫৩জন। ইওনহুই ক্রিকেট মাঠ দক্ষিণ কোরিয়া প্রথম ক্রিকেট স্টেডিয়াম হিসেবে বিবেচিত।

## তথ্যসূত্র

## আরও দেখুন
* স্টেডিয়াম
* ২০১৪ এশিয়ান গেমস
* ২০১৪ এশিয়ান গেমসে ক্রিকেট

বিষয়শ্রেণী:দক্ষিণ কোরিয়ায় ক্রিকেট মাঠ
বিষয়শ্রেণী:২০১৪ এশিয়ান গেমসের মাঠ
বিষয়শ্রেণী:ইঞ্চিয়নের খেলাধুলা
কির্ক এডওয়ার্ডস

**কির্ক অ্যান্টন এডওয়ার্ডস** (জন্ম: ৩ নভেম্বর, ১৯৮৪) বার্বাডোসে জন্মগ্রহণকারী ওয়েস্ট ইন্ডিজের বিশিষ্ট ক্রিকেটার। ডানহাতি ব্যাটসম্যান ও ডানহাতি মিডিয়াম বোলার তিনি। **কির্ক এডওয়ার্ডস** ওয়েস্ট ইন্ডিজ ক্রিকেট দলে খেলার পাশাপাশি ঘরোয়া ক্রিকেটে বার্বাডোসের হয়ে খেলে থাকেন। জুলাই, ২০১১ সালে ডোমিনিকার উইন্ডসর পার্কে অনুষ্ঠিত খেলায় সফরকারী ভারতের বিপক্ষে তার টেস্ট অভিষেক ঘটে তার। টেস্টের দ্বিতীয় ইনিংসে ১১০ রান করেছিলেন তিনি। এরফলে উইন্ডসর পার্কে প্রথম সেঞ্চুরি করার কৃতিত্ব অর্জনসহ ওয়েস্ট ইন্ডিজের ত্রয়োদশ ব্যাটসম্যান হিসেবে টেস্ট অভিষেকে সেঞ্চুরি করেন। ২০০৮ সালে আয়ারল্যান্ডের ফোনিক্স ক্রিকেট ক্লাবের কোচের দায়িত্ব পালন করেছেন। বার্বাডোসের ম্যাপল ক্রিকেট ক্লাবের হয়ে খেলেছেন। ২০০৯ সালে ত্রিনিদাদের টুয়েন্টি২০ ক্লাব চ্যাম্পিয়ন্স লীগ প্রতিযোগিতায় দলকে নেতৃত্ব দিয়েছেন। এরপর ২০১০ সালে ওয়ান্ডেরার্স ক্রিকেট ক্লাবে স্থানান্তরিত হন।

## তথ্যসূত্র

## আরও দেখুন
* দীনেশ রামদিন
* ওয়েস্ট ইন্ডিজ ক্রিকেট দল
* ২০১৪ বাংলাদেশ ক্রিকেট দলের ওয়েস্ট ইন্ডিজ সফর

## বহিঃসংযোগ
*Personal site

বিষয়শ্রেণী:ওয়েস্ট ইন্ডিয়ান ক্রিকেটার
বিষয়শ্রেণী:১৯৮৪-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওয়েস্ট ইন্ডিজের টেস্ট ক্রিকেটার
বিষয়শ্রেণী:টেস্ট ক্রিকেট অভিষেকে সেঞ্চুরি করা ক্রিকেটার
বিষয়শ্রেণী:ওয়েস্ট ইন্ডিজের একদিনের আন্তর্জাতিক ক্রিকেটার
বিষয়শ্রেণী:২০১১ ক্রিকেট বিশ্বকাপের ক্রিকেটার
বিষয়শ্রেণী:বার্বাডীয় ক্রিকেটার
বিষয়শ্রেণী:বার্বাডোসের ক্রিকেটার
বিষয়শ্রেণী:বার্বাডোস রয়্যালসের ক্রিকেটার
বিষয়শ্রেণী:কম্বাইন্ড ক্যাম্পাসেস এন্ড কলেজেসের ক্রিকেটার
বিষয়শ্রেণী:জামাইকার ক্রিকেটার
আলেক্সেই আলেক্সেভিচ আব্রিকোসোভ

**আলেক্সেই আলেক্সেভিচ আব্রিকোসোভ** (২৫ জুন, ১৯২৮ - ২৯ মার্চ, ২০১৭) একজন সোভিয়েত এবং রাশিয়ান তাত্ত্বিক পদার্থবিজ্ঞানী যার প্রধান অবদান কনডেন্সড ম্যাটার ফিজিক্সে। তিনি ২০০৩ সালে পদার্থবিজ্ঞানে নোবেল পুরস্কার লাভ করেন।

## জীবনী
আব্রিকোসোভ ১৯২৮ সালের ২৫ জুন মস্কোতে জন্মগ্রহণ করেন। তিনি ১৯৪৮ সালে মস্কো স্টেট ইউনিভার্সিটি থেকে গ্র্যাজুয়েট হন। ১৯৪৮ থেকে ১৯৬৫ সাল পর্যন্ত ইউএসএসআর অ্যাকাডেমি অব সায়েন্সেস এর ইন্সটিটিউট ফর ফিজিক্যাল প্রবলেমস এ কর্মরত ছিলেন। তিনি এখানে ১৯৫১ সালে পিএইচডি এবং ১৯৫৫ সালে ডক্টর অব ফিজিক্যাল অ্যান্ড ম্যাথমেটিক্যাল সায়েন্সেস ডিগ্রি অর্জন করেন। তিনি ১৯৬৫ থেকে ১৯৮৮ সাল পর্যন্ত ল্যান্ডাউ ইন্সটিটিউট ফর থিওরেটিক্যাল ফিজিক্স এ কর্মরত ছিলেন। তিনি ১৯৬৫ সাল থেকে মস্কো স্টেট ইউনিভার্সিটির অধ্যাপক।

## তথ্যসূত্র

বিষয়শ্রেণী:১৯২৮-এ জন্ম
বিষয়শ্রেণী:২০১৭-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য
বিষয়শ্রেণী:মার্কিন যুক্তরাষ্ট্রের জাতীয় বিজ্ঞান অ্যাকাডেমির সদস্য
বিষয়শ্রেণী:রুশ নোবেল বিজয়ী
বিষয়শ্রেণী:লেনিন পুরস্কার বিজয়ী
বিষয়শ্রেণী:সোভিয়েত পদার্থবিজ্ঞানী
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:রুশ ইহুদি
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:মার্কিন নোবেল বিজয়ী
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
আগ্নিয়েস্কা রাদভানিস্তা

**আগ্নিয়েস্কা রাদভানিস্তা**,  (; জন্ম: ৬ মার্চ ১৯৮৯) হলেন একজন পেশাদার প্রমিলা পোলিশ টেনিস খেলোয়াড়। ২ জুলাই, ২০১২ তারিখে তিনি মহিলা এককের টেনিস র‌্যাঙ্কিংয়ে সর্বোচ্চ ২নং অবস্থানে আরোহণ করেন। বর্তমানে তিনি মহিলা টেনিস অ্যাসোসিয়েশন (ডব্লিউটিএ) কর্তৃক প্রবর্তিত বিশ্ব র‌্যাঙ্কিং প্রথায় ৫ম স্থানে অবস্থান করছেন। এছাড়াও তিনি পোলিশ খেলোয়াড়দের মধ্যে শীর্ষ র‌্যাঙ্কিংধারী। কোর্টে অবস্থান করে বুদ্ধিমত্তা প্রয়োগে পয়েন্ট সংগ্রহের জন্য পরিচিত হয়ে আছেন। এ পর্যন্ত তিনি তার খেলোয়াড়ী জীবনে চৌদ্দবার একক শিরোপা জয় করেছেন।

## প্রারম্ভিক জীবন
**রবার্ট** ও **মার্তা রাদভানিস্তা** দম্পতির সন্তান আগ্নিয়েস্কা **পোল্যান্ডের** ক্রাকো এলাকায় জন্মগ্রহণ করেন। চার বছর বয়সে তার বাবা টেনিস খেলার সাথে পরিচয় করে দেয়ার পর থেকে রাদভানিস্তা টেনিস খেলতে শুরু করেন। তার ছোট বোন আর্সজুলা রাদভানিস্তাও টেনিস খেলছেন। পিট সাম্প্রাস ও মার্টিনা হিঙ্গিসকে তার অণুপ্রেরণকারী হিসেবে মনে করেন রাদভানিস্তা। ২০০৯ সালে হ্যাবিটেট ফর হিউম্যানিটি নামীয় সংস্থার শুভেচ্ছা দূত মনোনীত হন তিনি। ক্রাকো’র বিশ্ববিদ্যালয়ে পর্যটন বিষয়ে অধ্যয়ন করেন আগ্নিয়েস্কা। তিনি রোমান ক্যাথলিক ধর্মাবলম্বী ও পোলিশ ক্যাথলিক প্রচারণা কার্যক্রমের সাথে জড়িত তিনি। কিন্তু ২০১৩ সালের গ্রীষ্মে ইএসপিএন ম্যাগাজিন দ্য বডি ইস্যুতে তার নগ্ন ছবি প্রকাশের পর প্রচারণা কার্যক্রম থেকে তাকে অণুপযুক্ত ঘোষণা করা হয়। ২০১২ সালে ফোর্বসের তথ্য মোতাবেক তিনি বিশ্বের নবম সর্বোচ্চ অর্থ উপার্জনকারী মহিলা ক্রীড়াবিদ হিসেবে ছিলেন।

## সম্মাননা
প্রথম পোলীয় খেলোয়াড় হিসেবে টেনিসের উন্মুক্ত যুগে ২০১২ সালের উইম্বলডন চ্যাম্পিয়নশিপের গ্র্যান্ড স্লামের চূড়ান্ত খেলায় অংশগ্রহণ করেছিলেন ও সেরেনা উইলিয়ামসের কাছে পরাজিত হন। প্রথম পোলীয় খেলোয়াড় হিসেবে ডব্লিউটিএ আয়োজিত ২০০৭ সালের নরদিয়া নরদিক লাইট ওপেনের একক শিরোপা জয় করেন। পাশাপাশি ২০০৬ সালের সেরা চিত্তাকর্ষক নবাগত হিসেবে ডব্লিউটিএ পুরস্কার লাভ করেন।

ডব্লিউটিএটেনিস.কম আয়োজিত ভোটে ২০১১-২০১৩ সাল পর্যন্ত ধারাবাহিকভাবে তিনি ডব্লিউটিএ’র সেরা জনপ্রিয় খেলোয়াড়ের মর্যাদা পেয়েছেন। এছাড়াও, খেলাধুলায় সাফল্য ও দেশের জন্য সম্মান বয়ে নিয়ে আসায় পোলীয় রাষ্ট্রপতি ব্রোনিসল কোমোরোস্কি কর্তৃক গোল্ড ক্রস অব মেরিট পুরস্কার লাভ করেন রাদভানিস্তা।

## তথ্যসূত্র

## বহিঃসংযোগ

* 
* 
* 
* 

বিষয়শ্রেণী:পোলীয় মহিলা টেনিস খেলোয়াড়
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:পোলেন্ডের অলিম্পিক টেনিস খেলোয়াড়
বিষয়শ্রেণী:উইম্বলডন জুনিয়র বিজয়ী
বিষয়শ্রেণী:ফরাসি ওপেন জুনিয়র চ্যাম্পিয়ন
বিষয়শ্রেণী:২০০৮ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০১২ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:২০১৬ গ্রীষ্মকালীন অলিম্পিকের টেনিস খেলোয়াড়
বিষয়শ্রেণী:গোল্ড ক্রস অব মেরিট (পোল্যান্ড) গ্রহীতা
বিষয়শ্রেণী:বালিকাদের এককে গ্র্যান্ড স্লাম (টেনিস) চ্যাম্পিয়ন
বিষয়শ্রেণী:হপম্যান কাপের প্রতিযোগী
বিষয়শ্রেণী:ফ্রেঞ্চ ওপেন জুনিয়র চ্যাম্পিয়ন
বিষয়শ্রেণী:বালিকাদের এককে গ্র্যান্ড স্ল্যাম (টেনিস) চ্যাম্পিয়ন
শায়লা শারমিন

**শায়লা শারমিন** (জন্ম: ১৬ জুলাই, ১৯৮৯) বাংলাদেশ জাতীয় মহিলা ক্রিকেট দলের ক্রিকেটার। তার জন্ম বাংলাদেশের খুলনা জেলায়। প্রমিলা ক্রিকেট খেলায় তিনি ডান হাতে ব্যাটিং করে থাকেন। পাশাপাশি ডান হাতে অফ ব্রেক বোলিংও করে থাকেন।

## খেলোয়াড়ী জীবন
১৫ সেপ্টেম্বর, ২০১৩ তারিখে, পটচেফস্ট্রুমে দক্ষিণ আফ্রিকা দলের বিপক্ষে টুয়েন্টি২০ আন্তর্জাতিকে অভিষিক্ত হন শায়লা। এছাড়াও ২০ সেপ্টেম্বর, ২০১৩ তারিখে বেননিতে অনুষ্ঠিত খেলায় দক্ষিণ আফ্রিকা মহিলা ক্রিকেট দলের বিপক্ষে একদিনের আন্তর্জাতিক ক্রিকেটে অভিষেক ঘটে তার।

২০১৯ স্কটল্যান্ডে অনুষ্ঠিত ২০১৯ আইসিসি মহিলা বিশ্ব টুয়েন্টি২০ বাছাইপর্ব প্রতিযোগিতার জন্য বাংলাদেশের দলীয় স্কোয়াড তালিকায় তার নাম ছিল।

## তথ্যসূত্র

## বহিঃসংযোগ
* 

বিষয়শ্রেণী:বাংলাদেশী নারী ক্রিকেটার
বিষয়শ্রেণী:১৯৮৯-এ জন্ম
বিষয়শ্রেণী:জীবিত ব্যক্তি
বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার
বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার
বিষয়শ্রেণী:এশিয়ান গেমসের ক্রিকেটে পদক বিজয়ী
বিষয়শ্রেণী:২০১৪ এশিয়ান গেমসের ক্রিকেটার
বিষয়শ্রেণী:২০১৪ এশিয়ান গেমসের পদক বিজয়ী
বিষয়শ্রেণী:খুলনা থেকে আগত ক্রিকেটার
বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী
বিষয়শ্রেণী:২১শ শতাব্দীর বাংলাদেশী নারী ক্রীড়াবিদ
সলোমন

**শলোমন** (; , *Shlomoh*;  *Šlēmūn*; ;  *Solomōn*; ), যাঁকে **যিদীদীয়** (, *Yedidyah*) নামেও ডাকা হয়, ছিলেন হিব্রু বাইবেল বা পুরাতন নিয়ম এবং কুরআন অনুসারে ইস্রায়েল ও যিহূদা যুক্তরাজ্যের একজন বিত্তবান ও প্রজ্ঞাবান রাজা যিনি তাঁর পিতা রাজা দায়ূদের উত্তরাধিকারী হয়েছিলেন। তার জন্ম আনুমানিক ১০১১ খ্রীষ্টপূর্বাব্দে এবং মৃত্যু আনুমানিক ৯৩১ খ্রীষ্টপূর্বাব্দে এবং তার রাজত্ব কাল ছিল প্রায় ৯৭০ থেকে ৯৩০ খ্রীষ্টপূর্বাব্দ পর্যন্ত স্থায়ী। কথিত আছে তিনিই যিরূশালেম নগরী প্রতিষ্ঠা করেন। ধর্মীয় বিশ্বাসমতে সলোমন ছিলেন পুরো বিশ্বের সম্রাট। খ্রীষ্টপূর্ব ৯৭০-৯৩১ পর্যন্ত টানা ৪০ বছর শলোমন পুরো পৃথিবী শাসন করেন। তিনি শুধু মানুষেরই নয় উদ্ভিদ ও প্রাণীকূলেরও সম্রাট ছিলেন। শলোমন জীব-জগতের সকলের ভাষা হৃদয়ঙ্গম করতে পারতেন।

তালমুদ অনুসারে শলোমন ইহুদি ধর্মের ৪৮জন নবীর অন্যতম। কুরআন অনুসারে তিনি ইসলামের একজন গুরুত্বপূর্ণ নবী এবং মুসলমানেরা তাঁকে আরবিতে সুলায়মান ইবন দাঊদ () আলাইহিস সালাম বলে সম্বোধন করে থাকে।

## শৈশব
সলোমন জেরুসালেম নগরীতে জন্মগ্রহণ করেন। বাইবেল অনুসারে তিনি  ডেভিড ও বাথসেবার সন্তান। বাথসেবা ছিলেন ইউরিয়াহ দ্য হিটটিট এর বিধবা। 

## তথ্যসূত্র

## বহিঃসংযোগ

বিষয়শ্রেণী:নবি
বিষয়শ্রেণী:পুরাতন নিয়ম থেকে খ্রিস্টান সন্ত
বিষয়শ্রেণী:হিব্রু বাইবেল ব্যক্তি
বিষয়শ্রেণী:কুরআনে উল্লেখিত ব্যক্তি
বিষয়শ্রেণী:সলোমন
বিষয়শ্রেণী:প্রাচীন ইসরায়েলের রাজা
বিষয়শ্রেণী:প্রাচীন যিহূদার রাজা
বিষয়শ্রেণী:প্রজ্ঞা
বিষয়শ্রেণী:ব্যক্তি, যার অস্তিত্ব বিতর্কিত
বিষয়শ্রেণী:ইহুদি রাজপদ
চলচ্চিত্র প্রযোজক

থাম্ব|উপরের উল্লেখিত পোস্টারের উদাহরণই চলচ্চিত্র প্রযোজক।
**চলচ্চিত্র প্রযোজক** সাধারণত কোনো চলচ্চিত্রের সংশ্লিষ্ট বন্টনকারী কর্তৃক পরিবেশনার এবং উপস্থাপনার পূর্ব পর্যন্ত সত্বানুযায়ী উক্ত চলচ্চিত্র নির্মাণের যাবতীয় আর্থিক বিনিয়োগ করে থাকে। অন্যতর, প্রযোজনা সংস্থা নিযুক্ত অথবা ব্যক্তিগতভাবে নির্ধারিত ব্যক্তি সৃজনশীল ব্যক্তিদের হিসাবরক্ষণ কর্মী হিসেবে সাহায্য করে থাকে। ২০১৩ সালে নির্মিত গড় হলিউড চলচ্চিত্রে মাত্র ১০টি প্রযোজনা সংস্থা জড়িত ছিলো (৩.২ প্রযোজকরা, ৪.৪ নির্বাহী প্রযোজক, ১.২ সহ-প্রযোজক, ০.৮ সহযোগী প্রযোজক এবং ০.৫ অন্যান্য ধরনের প্রযোজক)।

## চলচ্চিত্র প্রযোজকের প্রকারভেদ

বর্তমানে চলচ্চিত্র শিল্পে অন্তর্ভুক্ত বিভিন্ন ধরনের প্রযোজকের মধ্যে রয়েছে (জ্যেষ্ঠতা অনুযায়ী):

; নির্বাহী প্রযোজক
; সহ-নির্বাহী প্রযোজক
; লাইন প্রযোজক
; কার্যদর্শী প্রযোজক
; প্রযোজক
; সহ-প্রযোজক
; সমন্বয়কারী প্রযোজক বা প্রযোজনা সমন্বয়কারী
; পরামর্শকারী প্রযোজক
; সহযোগী প্রযোজক
; অংশ প্রযোজক
; মাঠ পর্যায়ের প্রযোজক
; সম্পাদনা প্রযোজক
; পোস্ট প্রযোজক

## তথ্যসূত্র

## আরও পড়ুন

*
*


## বহিঃসংযোগ

*সৃজনশীল শক্তি হিসেবে চলচ্চিত্র প্রযোজক *(ওয়াইডস্ক্রীন জার্নাল)*

বিষয়শ্রেণী:বিনোদন পেশা
বিষয়শ্রেণী:চলচ্চিত্র নির্মাণ পেশা
*
বিষয়শ্রেণী:গণমাধ্যম পেশা
বিষয়শ্রেণী:চলচ্চিত্র প্রযোজক
বিষয়শ্রেণী:চলচ্চিত্রনির্মাণ পেশা
বিষয়শ্রেণী:চলচ্চিত্র প্রযোজনা
বিষয়শ্রেণী:চলচ্চিত্রনির্মাণ
আধুনিক হিব্রু ভাষা

**'আধুনিক হিব্রু**, **আধুনিক ইব্রীয়** বা **ইসরায়েলি হিব্রু** (, *ʿivrít ḥadašá[h]*,  – "আধুনিক হিব্রু" বা "নতুন হিব্রু"), সাধারণত হিব্রু ভাষাভাষীদের উল্লেখ করা হয়, যা বর্তমান সময়ের কথ্য **[[হিব্রু ভাষা]]**র প্রমিত রুপ। প্রাচীন কালের কথ্য, হিব্রু, সেমিটিক ভাষা পরিবার কনানীয় শাখার সদস্য। খ্রিস্টপূর্ব তৃতীয় শতাব্দীর শুরুর দিকে ইহুদি স্বদেশীয় ভাষা পশ্চিম আরামীয় উপভাষার স্থান দখল করেছিল। যদিও এটি একটি লিটার্জিকাল এবং সাহিত্যিক ভাষা হিসাবে ব্যবহৃত হতো। এটি ১৯শ এবং ২০শ-শতাব্দীর একটি কথ্য ভাষা হিসাবে পুনরুজ্জীবিত হয়েছিল এবং এটি ইসরায়েলের সরকারী ভাষা।

## তথ্যসূত্র

## বহিঃসংযোগ
* 
* The Corpus of Spoken Israeli Hebrew - introduction by Tel Aviv University
* Hebrew Today – Should You Learn Modern Hebrew or Biblical Hebrew? 
* History of the Ancient and Modern Hebrew Language by David Steinberg
* Short History of the Hebrew Language by Chaim Menachem Rabin
* Academy of the Hebrew Language: How a Word is Born

বিষয়শ্রেণী:আধুনিক হিব্রু
বিষয়শ্রেণী:ইসরায়েলের ভাষা
বিষয়শ্রেণী:হিব্রু ভাষা
বিষয়শ্রেণী:ইহুদি ভাষা
বিষয়শ্রেণী:কনানীয় ভাষা
বিষয়শ্রেণী:ভাষা পুনরুজ্জীবন
বিষয়শ্রেণী:হিব্রু শব্দ এবং বাক্যাংশ
আর্কোসরোমর্ফা

**আর্কোসরোমর্ফা** (উচ্চারণː **আর্ - কো - সও - রো - মর্ - ফা**) কথাটা গ্রিক, আর এর আক্ষরিক অর্থ হল "টিকটিকির আকারের শাসক" বা "শাসক টিকটিকি"। এরা একরকম প্রাগৈতিহাসিক সরীসৃপ, ডায়াপসিড উপশ্রেণীর অন্তর্গত একটা অধঃশ্রেণী। অন্ত্য পার্মিয়ান যুগে এদের প্রথম বিবর্তন হয় এবং ট্রায়াসিক নাগাদ এরা ডাঙায় প্রাধান্য বিস্তার করে। ১৯৮৮ খ্রিঃ জাক গটিয়ার, আর্নল্ড জি ক্লুজ এবং টিমোথি রো আর্কোসরোমর্ফার সংজ্ঞা হিসেবে বলেন "আর্কোসর (অর্থাৎ কুমির, ডাইনোসর, পাখি ও অন্যান্য অনেক বিলুপ্ত বর্গ) এবং অন্য সমস্ত সরিয়ান যারা লেপিডোসর (তুয়াতারা, টিকটিকি, সাপ) অপেক্ষা আর্কোসরদের নিকটতর জ্ঞাতি"। পরবর্তী একটি প্রকাশনায় মিচেল লরিন (১৯৯১) আর্কোসরোমর্ফদের সংজ্ঞা দেন *[[প্রোল্যাসার্টা]]*, *[[ট্রাইলোফোসরাস]]*, *[[হাইপারোডেপিডন]]* ও আর্কোসরদের সাধারণ ক্লেড হিসেবে। ১৯৯৮ খ্রিঃ ডেভিড ডিলকিস একটি উৎকৃষ্টতর সংজ্ঞা হিসেবে আর্কোসরোমর্ফদের চিহ্নিত করেন *[[প্রোটোরোসরাস]]* এবং সমস্ত সরিয়ানদের মধ্যে লেপিডোসরিয়া অপেক্ষা *প্রোটোরোসরাসের* নিকটতর জ্ঞাতি হিসেবে।

এই অধঃশ্রেণীর অন্তর্গত হল রিঙ্কোসরিয়া, ট্রাইলোফোসর, প্রোল্যাসার্টিফর্মিস এবং আর্কোসরিফর্মিস। এই গোষ্ঠীগুলো আকারের বিচারে একে অপরের থেকে আলাদা হলেও (এতটাই আলাদা যে এক সময় এদের বিভিন্ন অধঃশ্রেণীর অন্তর্গত মনে করা হত - ট্রাইলোফোসরদের ইউর‍্যাপসিড আর রিঙ্কোসরদের লেপিডোসর ভাবা হত) আসলে মাথার খুলির বেশ কিছু গঠনগত সাদৃশ্য দেখায়, যা থেকে বোঝা যায় যে এরা বিবর্তনের ধারায় একটি মাত্র ক্লেড থেকেই উদ্ভূত। জাতিজনি বিন্যাসে আরও কয়েকটা অনির্দিষ্ট বিভাগ যাদের কেউ কেউ আর্কোসরোমর্ফ মনে করেন আর কেউ কেউ করেন না তারা হল করিস্টোডেরা, ড্রেপানোসর, থ্যালাটোসর, ইকথিঅপ্টেরিজিয়া, সরোপ্টেরিজিয়া এবং কচ্ছপ।

উপরে উল্লিখিত গোষ্ঠীগুলোর মধ্যে রিঙ্কোসর, ট্রাইলোফোসর এবং প্রোল্যাসার্টিফর্মেরা ট্রায়াসিক-জুরাসিক বিলুপ্তি ঘটনা বা তার আগেই বিলুপ্ত হয়ে যায়। করিস্টোডেরানরা মায়োসিন পর্যন্ত অপ্রধান গোষ্ঠী হিসেবে টিকে থাকে আর আর্কোসরিফর্মিসরা আদি ট্রায়াসিকে গুরুত্বপূর্ণ স্থান অধিকার করে এবং আরও সফল আর্কোসরিয়ায় বিবর্তিত হয়।

## জাতিজনি
নিচে সুয়েস-এর ২০০৩ খ্রিষ্টাব্দের বিশ্লেষণের আধুনিকীকৃত ক্ল্যাডোগ্রাম দেওয়া হল। *[[টেরাটার্পেটন]]*-এর সংজ্ঞাজ্ঞাপক গবেষণাপত্রের সাথে এই রেখাচিত্রটি পেশ করা হয়েছিল। অন্যান্য আধুনিক গবেষণার মতই প্রোল্যাসার্টিফর্মিস-কে পলিফাইলেটিক বা 'বহুজাতিজনিক' হিসেবে চিহ্নিত করা হয় এবং প্রোটোরোসর-দের অধিক গুরুত্ব দেওয়া হয়।

গটম্যান-কেসাদা এবং স্যান্ডার কর্তৃক ২০০৯ খ্রিঃ আধুনিকীকৃত গটিয়ার, ক্লুজ এবং রো-এর ১৯৮৮ খ্রিঃ প্রণীত আর্কোসরোমর্ফার জাতিজনি:

বিশ্লেষণের পর তালিকা থেকে *মেগালাঙ্কোসরাস*-এর অপসারণের পর সংশোধিত পূর্বোক্ত জাতিজনি:

## টীকা ও তথ্যসূত্র

## বহিঃসংযোগ
* প্যালিওস
* প্যালিওফাইল্‌স্‌ – বিস্তারিত শ্রেণিবিন্যাস

বিষয়শ্রেণী:সরীসৃপ
বিষয়শ্রেণী:প্রাগৈতিহাসিক সরীসৃপ
ভিতালি গিঞ্জবার্গ

**ভিতালি ল্যাজারেভিচ গিঞ্জবার্গ** (; ৪ অক্টোবর ১৯১৬ – ৮ নভেম্বর ২০০৯)একজন সোভিয়েত এবং রাশিয়ান তাত্ত্বিক পদার্থবিজ্ঞানী এবং জ্যোতিঃপদার্থবিজ্ঞানী। গিঞ্জবার্গ সোভিয়েত হাইড্রোজেন বোমার অন্যতম জনক। ২০০৩ সালে তিনি যৌথভাবে পদার্থবিজ্ঞানে নোবেল পুরস্কার লাভ করেন। 

## জীবনী
গিঞ্জবার্গ ১৯১৬ সালের ৪ অক্টোবর জন্মগ্রহণ করেন। তিনি ১৯৩৮ সালে মস্কো স্টেট ইউনিভার্সিটির পদার্থবিজ্ঞান ফ্যাকাল্টি থেকে গ্র্যাজুয়েট হন।

## পুরস্কার ও সম্মাননা

## তথ্যসূত্র

বিষয়শ্রেণী:১৯১৬-এ জন্ম
বিষয়শ্রেণী:২০০৯-এ মৃত্যু
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য
বিষয়শ্রেণী:আমেরিকান ফিজিক্যাল সোসাইটির বিশিষ্ট সভ্য
বিষয়শ্রেণী:রয়েল সোসাইটির বিদেশি সদস্য
বিষয়শ্রেণী:ইহুদি নাস্তিক
বিষয়শ্রেণী:ইহুদি বিজ্ঞানী
বিষয়শ্রেণী:লেনিন পুরস্কার বিজয়ী
বিষয়শ্রেণী:রুশ ইহুদি
বিষয়শ্রেণী:রুশ নোবেল বিজয়ী
বিষয়শ্রেণী:সোভিয়েত পদার্থবিজ্ঞানী
বিষয়শ্রেণী:স্তালিন পুরস্কার বিজয়ী
বিষয়শ্রেণী:তাত্ত্বিক পদার্থবিজ্ঞানী
বিষয়শ্রেণী:পদার্থবিজ্ঞানে ওল্ফ পুরস্কার বিজয়ী
ইভানোভিচ আলফারভ

**ইভানোভিচ আলফারভ** একজন বেলারুশ, সোভিয়েত এবং রাশিয়ান পদার্থবিজ্ঞানী ছিলেন। তিনি হেটারোট্রাঞ্জস্টর এর উদ্ভাবক। তিনি ২০০০ সালে পদার্থবিজ্ঞানে নোবেল পুরস্কার লাভ করেন।

## জীবনী
আলফারভ ১৯৩০ সালের ১৫ মার্চ জন্মগ্রহণ করেন।

## গবেষণাক্ষেত্র
১৯৬২ সাল থেকেই আলফারভ অর্ধপরিবাহী হেটারোস্ট্রাকচার নিয়ে কাজ করছেন।

## মৃত্যু
ইভানোভিচ আলফারভ ২০১৯ সালের ১ মার্চ মৃত্যুবরণ করেন।

## তথ্যসূত্র

বিষয়শ্রেণী:অর্ডার অব লেনিনের প্রাপক
বিষয়শ্রেণী:লেনিন পুরস্কার বিজয়ী
বিষয়শ্রেণী:ইহুদি পদার্থবিজ্ঞানী
বিষয়শ্রেণী:ইহুদি রাজনীতিবিদ
বিষয়শ্রেণী:ইহুদি উদ্ভাবক
বিষয়শ্রেণী:ইহুদি নাস্তিক
বিষয়শ্রেণী:দেমিদভ পুরস্কার বিজয়ী
বিষয়শ্রেণী:রাশিয়ান ফেডারেশনের কমিউনিস্ট পার্টির সদস্য
বিষয়শ্রেণী:সোভিয়েত ইউনিয়নের কমিউনিস্ট পার্টির সদস্য
বিষয়শ্রেণী:বেলারুশীয় পদার্থবিজ্ঞানী
বিষয়শ্রেণী:বেলারুশীয় উদ্ভাবক
বিষয়শ্রেণী:বেলারুশীয় ইহুদী
বিষয়শ্রেণী:বেলারুশীয় নাস্তিক
বিষয়শ্রেণী:১৯৩০-এ জন্ম
বিষয়শ্রেণী:রুশ নাস্তিক
বিষয়শ্রেণী:রুশ নোবেল বিজয়ী
বিষয়শ্রেণী:রুশ রাজনীতিবিদ
বিষয়শ্রেণী:রুশ পদার্থবিজ্ঞানী
বিষয়শ্রেণী:বেলারুশীয় নোবেল বিজয়ী
বিষয়শ্রেণী:রুশ উদ্ভাবক
বিষয়শ্রেণী:রুশ কমিউনিস্ট
বিষয়শ্রেণী:রুশ ইহুদি
বিষয়শ্রেণী:নোবেল বিজয়ী পদার্থবিজ্ঞানী
বিষয়শ্রেণী:২০১৯-এ মৃত্যু
বিষয়শ্রেণী:ইহুদি সমাজতান্ত্রিক
বিষয়শ্রেণী:আওয়ার হোম - রাশিয়ার রাজনীতিবিদ
বিষয়শ্রেণী:অর্ধপরিবাহী পদার্থবিজ্ঞানী
বিষয়শ্রেণী:সোভিয়েত পদার্থবিজ্ঞানী
লিওনিদ কান্তোরোভিচ

**লিওনিদ ক্যান্টোরোভিচ** একজন সোভিয়েত গণিতবিদ এবং অর্থনীতিবিদ।  তাকে যোগাশ্রয়ী প্রোগ্রামিং এর জনক বলা হয়। তিনি ১৯৭৫ সালে অর্থনীতিতে নোবেল পুরস্কার লাভ করেন। 

## জীবনী
ক্যান্টোরোভিচ ১৯১২ সালের ১৯ জানুয়ারি জন্মগ্রহণ করেন। তিনি ১৯৩০ সালে লেনিনগ্রাদ স্টেট ইউনিভার্সিটি থেকে গ্র্যাজুয়েট হন।

## তথ্যসূত্র

বিষয়শ্রেণী:১৯১২-এ জন্ম
বিষয়শ্রেণী:১৯৮৬-এ মৃত্যু
বিষয়শ্রেণী:সেন্ট পিটার্সবার্গ রাষ্ট্রীয় বিশ্ববিদ্যালয়ের প্রাক্তন শিক্ষার্থী
বিষয়শ্রেণী:লেনিন পুরস্কার বিজয়ী
বিষয়শ্রেণী:নোবেল বিজয়ী অর্থনীতিবিদ
বিষয়শ্রেণী:রুশ ইহুদি
বিষয়শ্রেণী:রুশ অর্থনীতিবিদ
বিষয়শ্রেণী:রুশ গণিতবিদ
বিষয়শ্রেণী:সোভিয়েত নোবেল বিজয়ী
বিষয়শ্রেণী:স্তালিন পুরস্কার বিজয়ী
জিরোফোর (টেলিভিশন ধারাবাহিক)

**জিরোফোর (04) টেলিভিশন ধারাবাহিক** হল দুবাইয়ের মালিকানাধীন মধ্যপ্রাচ্যীয় "ওথ্রি প্রোডাকশন্স" ও "বিপিজি গ্রুপ" এর যৌথ প্রযোজনায় নির্মিত একটি আরব টেলিভিশন ধারাবাহিক, যেটি এমবিসি৪ চ্যানেলে প্রচারিত হচ্ছে| বর্তমানে এর দ্বিতীয় মৌসুম প্রচারিত হচ্ছে| ২০১২ সালের ১৪ই জানুয়ারি থেকে এমবিসি চ্যানেল এর সম্প্রচার শুরু করে এবং এর পরপর অল্প সময়ের ভেতরেই ধারাবাহিকটি তুমুল জনপ্রিয়তা লাভ করে| চারটি আরবি ভাষাভাষী চারটি ভিন্ন ভিন্ন দেশের চারজন ভিন্ন ভিন্ন তরুণকে নিয়ে গল্পের কাহিনী গড়ে উঠেছে, যারা জীবন ও জীবিকার প্রয়োজনে দুবাই শহরে এসে বন্ধুত্বের বন্ধনে জুটি বেধেছে| তাদের প্রত্যেকের কর্মক্ষেত্র, ব্যক্তিজীবন এবং পারষ্পারিক বন্ধুত্বসহ নিজেদের প্রাত্যহিক জীবনের নানান পটপরিবর্তন, টানাপোড়ন ও বৈচিত্র নিয়ে গড়ে উঠেছে ধারাবাহিকটির কাহিনী|

## অভিনয়ে
মুহাম্মদ আল দুসারি, মুমিন নুর, নিকোলাস মোয়াওয়াদ, খালেদ নাজিম

## অর্জন
ইন্টারনেটে সিরিজটির তুমুল জনপ্রিয়তার ফলস্বরুপ পরবর্তীকালে সিরিজটির স্বত্ত্বাধিকারী টেলিভিশন চ্যানেল এমবিসি৪ এবং বর্তমান সময়ের শীর্ষস্থানীয় জনপ্রিয় ইন্টারনেট প্রযুক্তিভিত্তিক প্রতিষ্ঠান গুগল করপোরেশনের মধ্যে অর্থ ও প্রচারণাভিত্তিক একটি বিনিময় চুক্তি স্বাক্ষরিত হয়।

## তথ্যসূত্র

## বহিঃসংযোগ
*
*

বিষয়শ্রেণী:আরবি টেলিভিশন ধারাবাহিক
বিষয়শ্রেণী:আরবি ভাষার টেলিভিশন অনুষ্ঠান
জাতীয় ক্রিকেট স্টেডিয়াম (গ্রেনাডা)

**জাতীয় ক্রিকেট স্টেডিয়াম** ক্যারিবীয় অঞ্চলের গ্রেনাডার রাজধানী সেন্ট জর্জেসের রিভার রোডে অবস্থিত একটি ক্রিকেট স্টেডিয়াম কমপ্লেক্স। এর সাবেক নাম ছিল **কুইন্স পার্ক**। ২০০৭ সালের ক্রিকেট বিশ্বকাপ এ স্টেডিয়ামে অনুষ্ঠিত হয়। ২০০২ সালে স্বাগতিক ওয়েস্ট ইন্ডিজ ও নিউজিল্যান্ডের মধ্যকার টেস্ট খেলার মাধ্যমে এটি বিশ্বের ৮৪তম টেস্ট মাঠ হিসেবে আবির্ভূত হয়। ২০ জুলাই, ২০০৯ তারিখে সর্বশেষ টেস্ট খেলা অনুষ্ঠিত হয়। ১৮ আগস্ট, ২০১৪ তারিখ পর্যন্ত সর্বমোট ২টি টেস্ট এ মাঠে অনুষ্ঠিত হয়েছে। গণপ্রজাতন্ত্রী চীন সরকারের অর্থায়ণে স্টেডিয়ামটি নির্মাণ করা হয়েছিল। ২০০০ সালে পুণঃনির্মাণের পর এ নতুন কমপ্লেক্সটি অক্টোবর, ২০০৪ সালে প্রলয়ঙ্করী ঘূর্ণিঝড় ইভানের সরাসরি আঘাতে ধ্বংসপ্রাপ্ত হয়। ক্রিকেট পিচ প্যাভিলিয়ন এন্ডের দিকে মুখ করে রাখায় এ মাঠটি দেখতে অনেকটাই বেসবলের মতো।

## তথ্যসূত্র

## আরও দেখুন
* ২০০৭ ক্রিকেট বিশ্বকাপ
* টেস্ট ক্রিকেট মাঠের তালিকা
* ২০১৪ বাংলাদেশ ক্রিকেট দলের ওয়েস্ট ইন্ডিজ সফর

## বহিঃসংযোগ
*''Hurricane Destroys Grenada Stadium'' News article at caribbeancricket.com

বিষয়শ্রেণী:গ্রেনাডায় ক্রিকেট স্টেডিয়াম
বিষয়শ্রেণী:ওয়েস্ট ইন্ডিজে টেস্ট ক্রিকেট মাঠ
বিষয়শ্রেণী:২০০৭ ক্রিকেট বিশ্বকাপের স্টেডিয়াম
নেপথ্য সঙ্গীতশিল্পী

**নেপথ্য সঙ্গীতশিল্পী**—যেমনটি দক্ষিণ এশীয় চলচ্চিত্রে বলা হয়, অথবা **ঘোস্ট গায়ক**—যেমনটি পশ্চিমা চলচ্চিত্রে পরিচিত, হলেন এমন একজন গায়ক যার গান চলচ্চিত্রে ব্যবহারের জন্য পূর্ব-রেকর্ডকৃত হয়ে থাকে এবং পরে ব্যবহৃত হয়। অর্থাৎ যারা চলচ্চিত্রের গানে কণ্ঠ দেন। সাধারণত চলচ্চিত্রে ব্যবহৃত গান বা সাউন্ডট্র্যাকের জন্যে নেপথ্য গায়কের গান রেকর্ড করা হয়ে থাকে এবং অভিনয়শিল্পীরা তার সাথে ঠোঁট মেলান। এক্ষেত্রে চলচ্চিত্রের পর্দায় প্রকৃত গায়ক প্রদর্শিত হয় না।

## দক্ষিণ এশিয়া

দক্ষিণ এশীয় চলচ্চিত্রে, বিশেষ করে ভারতীয় উপমহাদেশে নির্মিত চলচ্চিত্রে, নেপথ্য পদ্ধতি বহুলভাবে ব্যবহৃত হয়। ভারতীয় চলচ্চিত্র এবং পাকিস্তানি চলচ্চিত্রের অধিকাংশেই সাধারণত ছয় বা সাতটি গান অন্তর্ভুক্ত থাকে। ১৯৩১ সালে মুক্তিপ্রাপ্ত *[[আলম আরা]]*, যা ছিল ভারতের প্রথম সবাক চলচ্চিত্র, তার পর বহু বছর ধরে গায়কেরা একবার শুটিংয়ের সময় গান রেকর্ড করতেন এবং পরে স্টুডিওতে আলাদা করে আবার রেকর্ডিং করতেন—এই পদ্ধতি চালু ছিল ১৯৫২ বা ১৯৫৩ সাল পর্যন্ত।

ভারতে জনপ্রিয় নেপথ্য সঙ্গীতশিল্পীরা প্রায়ই জনপ্রিয় অভিনেতা ও সঙ্গীত পরিচালকদের সমান মর্যাদা পান এবং জনগণের বিপুল শ্রদ্ধা ও ভালোবাসা অর্জন করেন। অধিকাংশ প্লেব্যাক গায়ক প্রাথমিকভাবে ধ্রুপদি সঙ্গীতে প্রশিক্ষিত থাকলেও পরবর্তীতে তারা নিজেদের গানের ধরন ও পরিসর বিস্তৃত করে তোলেন।

## তথ্যসূত্র

বিষয়শ্রেণী:নেপথ্য সঙ্গীতশিল্পী
বিষয়শ্রেণী:ছলনা
বিষয়শ্রেণী:সঙ্গীতে পেশা
বিষয়শ্রেণী:চলচ্চিত্রের সঙ্গীত
বিষয়শ্রেণী:সঙ্গীত বিতর্ক
ফৌজি

***ফৌজি*** (দেবনাগরী: फौजी, নাস্তালিক: فوجی, ভাষানুবাদ: "সৈনিক") ১৯৮৮ সালের একটি ভারতীয় টেলিভিশন ধারাবাহিক। এটি ভারতের জাতীয় চ্যানেল ডিডি ন্যাশনালে সম্প্রচারিত একটি ভারতীয় সেনাবাহিনীর কমান্ডো রেজিমেন্ট প্রশিক্ষণ সংক্রান্ত ধারাবাহিক।

## অভিনয়ে
* রাকেশ শর্মা — মেজর বিক্রম রায়
* আমিনা শেরভানি — কিরণ কোচাপ
* শাহরুখ খান — অভিমন্যু রাই
* মঞ্জুলা অবতার — মধু রাঠোর
* বিশ্বজিৎ প্রধান — ইয়াসীন
* বিক্রম চোপড়া — ঠাকুর পরমেশ্বর সিংঝি চৌহান
* গৌতম ভরদ্বাজ — লেফটেনেন্ট পিটার মন্টেরিও
* এ. কানন — মেজর নারায়ণ
* সোনাল দাবরাল
* নিখিল দেওয়ান
* রণবীর সিং — মেজর নাচো
* নিরাজ জোশী — বম স্কোয়াড

## তথ্যসূত্র

## বহিঃসংযোগ
* 
* ফৌজি  — লিস্টাল 
* ফৌজি — ফিল্মওয়েব

বিষয়শ্রেণী:১৯৮০-এর দশকের ভারতীয় নাট্য টেলিভিশন ধারাবাহিক
বিষয়শ্রেণী:১৯৮০-এর দশকের ভারতীয় দু:সাহসিক টেলিভিশন ধারাবাহিক
বিষয়শ্রেণী:হিন্দি ভাষার টেলিভিশন প্রোগ্রামিং
বিষয়শ্রেণী:ভারতীয় নাট্য টেলিভিশন ধারাবাহিক
বিষয়শ্রেণী:ডিডি ন্যাশনালের মৌলিক অনুষ্ঠান
বিষয়শ্রেণী:দূরদর্শনের মৌলিক অনুষ্ঠান
বিষয়শ্রেণী:সামরিক টেলিভিশন ধারাবাহিক
বিষয়শ্রেণী:ভারতের সামরিক বাহিনী
দক্ষিণ কোরিয়া জাতীয় ক্রিকেট দল

**দক্ষিণ কোরিয়া জাতীয় ক্রিকেট দল** আন্তর্জাতিক ক্রিকেট খেলায় দক্ষিণ কোরিয়ার প্রতিনিধিত্ব করছে। কোরিয়া ক্রিকেট সংস্থা কর্তৃক দলটি পরিচালিত হচ্ছে। ২০০১ সালে আন্তর্জাতিক ক্রিকেট কাউন্সিলের অনুমোদিত সদস্যের মর্যাদা পায়। ২০০২ সালে অস্ট্রেলিয়ার পার্থে অনুষ্ঠিত আইসিসি পূর্ব এশিয়া/প্রশান্ত মহাসাগরীয় ৮-এর আঞ্চলিক প্রতিযোগিতায় সর্বপ্রথম অংশগ্রহণ করে। জাপান, ইন্দোনেশিয়া, অস্ট্রেলীয় অ্যাবোরিজিনেস দলের অংশগ্রহণে ঐ প্রতিযোগিতায় দলটি চতুর্থ স্থান দখল করে। দলের পোশাক সরবরাহকারীর দায়িত্বে রয়েছে আডিডাস। এছাড়াও, দলটি ২০১১ সালের পূর্ব এশিয়া প্রশান্ত মহাসাগরীয় প্রতিযোগিতায় অংশগ্রহণ করেছিল। ইনছনে অনুষ্ঠিত ২০১৪ সালের এশিয়ান গেমসের ক্রিকেট দলটি স্বাগতিক দলের মর্যাদা পেয়েছে।

## প্রতিযোগিতায় অংশগ্রহণ
### ২০১১ পূর্ব এশিয়া-প্রশান্ত মহাসাগরীয় অঞ্চল দ্বিতীয় বিভাগ
সামোয়ায় অনুষ্ঠিত ৪-৭ এপ্রিল, ২০১১ সালে অনুষ্ঠিত পূর্ব এশিয়া-প্রশান্ত মহাসাগরীয় অঞ্চল দ্বিতীয় বিভাগের প্রতিযোগিতায় অংশ নেয় দক্ষিণ কোরিয়া দল। এ প্রতিযোগিতাটি শ্রীলঙ্কায় অনুষ্ঠিত ২০১২ সালের আইসিসি বিশ্ব টুয়েন্টি২০ প্রতিযোগিতার বাছাইপর্বের অংশ ছিল। নিম্নবর্ণিত দলসমূহ এ প্রতিযোগিতায় অংশগ্রহণ করে:

*
*
*
*
*
*
প্রতিযোগিতার সর্বশেষ খেলায় জয় পেয়ে দক্ষিণ ছয় দলের মধ্যে পঞ্চম স্থান অধিকার করে।

## দলীয় সদস্য
* ব্যাং সু-ইন (বয়স ৩১), উইকেট-কিপার
* চোই সু-চান (২৩)
* লি স্যাং-উল (২৭)
* কিম হং-কি (২৬)
* চো সাং-জয়েন (২৬)
* চৌ জি-উন (২৩)
* লি হা-ইয়ন (অধিনায়ক ও প্রধান কোচ)
* লি হোয়ান-হি (৩২)
* কিম গাইয়ং-সিক (৩০)
* সিও ইল-হোয়ান (২৪)
* চৌ জুন-হায়াক (২৩)
* পার্ক তাই-গোয়ান (২২)
* কান হিউ-বাম (১৯)

## বহিঃসংযোগ
* http://www.cricket.or.kr/

বিষয়শ্রেণী:দক্ষিণ কোরিয়ায় ক্রিকেট
বিষয়শ্রেণী:জাতীয় ক্রিকেট দল
বিষয়শ্রেণী:দক্ষিণ কোরিয়ার জাতীয় পুরুষ ক্রীড়া দল
বিষয়শ্রেণী:আন্তর্জাতিক ক্রিকেটে দক্ষিণ কোরিয়া
আজিজ মির্জা

**আজিজ মির্জা** (জন্ম: ১৫ আগস্ট ১৯৪৭) একজন ভারতীয় চলচ্চিত্র পরিচালক, প্রযোজক এবং চিত্রনাট্যকার। তিনি *[[রাজু বন গয়া জেন্টলম্যান]]* (১৯৯২) চলচ্চিত্রের চিত্রনাট্য রচনার জন্য শ্রেষ্ঠ চিত্রনাট্য বিভাগে ফিল্মফেয়ার পুরস্কার অর্জন করেন।

## প্রাথমিক এবং কর্মজীবন
মির্জা ১৯৪৭ সালে ভারতে জন্ম নেন। কর্মজীবন শুরু করেন ১৯৮৫ সালে, যখন তিনি তার ভাই সাঈদ আখতার মির্জা এবং পরিচালক কুন্দন শাহ'র সঙ্গে *ইস্ক্রা* নামে একটি নতুন প্রযোজনা কোম্পানি প্রতিষ্ঠা করতে যোগ দেন।

## চলচ্চিত্রের তালিকা

## তথ্যসূত্র

## বহিঃসংযোগ
* 
* 
* 
* 
* 

বিষয়শ্রেণী:১৯৪৭-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় চলচ্চিত্র পরিচালক
বিষয়শ্রেণী:২১শ শতাব্দীর ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র অভিনেতা
বিষয়শ্রেণী:ভারতীয় চলচ্চিত্র পরিচালক
বিষয়শ্রেণী:ভারতীয় চলচ্চিত্র প্রযোজক
বিষয়শ্রেণী:ভারতীয় টেলিভিশন পরিচালক
বিষয়শ্রেণী:ভারতীয় পুরুষ চিত্রনাট্যকার
বিষয়শ্রেণী:ভারতীয় মুসলিম
বিষয়শ্রেণী:হিন্দি ভাষার চলচ্চিত্র পরিচালক
বিষয়শ্রেণী:শ্রেষ্ঠ চিত্রনাট্য বিভাগে ফিল্মফেয়ার পুরস্কার বিজয়ী
মহাখালী আন্তঃজেলা বাস টার্মিনাল

**মহাখালী আন্তঃজেলা বাস টার্মিনাল** (স্থানীয় নামঃ টাঙ্গাইল বা ময়মনসিংহ বাসস্ট্যান্ড) রাজধানী ঢাকার অন্যতম আন্ত:জেলা বাস টার্মিনাল। এটি আইসিডিডিআরবি এর কাছেই অবস্থিত একটি ব্যস্ত এলাকা। ঢাকা সিটি কর্পোরেশনের অধীনে এই বাস টার্মিনালটি ১৯৮৪ সালে প্রতিষ্ঠিত হয়। এই টার্মিনালে অনেকগুলি কোম্পানি আন্তঃজেলা বাস পরিচালনা করে। এখানে প্রতি ৫ মিনিট অন্তর অন্তর কোন না কোন বাস তার গন্তব্যস্থল ছেড়ে যায়।

মহাখালী আন্ত:জেলা বাস টার্মিনাল থেকে যেসব জেলার বাস আসা-যাওয়া করে:

* ময়মনসিংহ জেলা
* টাঙ্গাইল জেলা
* নেত্রকোণা জেলা
* শেরপুর জেলা
* ব্রাহ্মণবাড়িয়া জেলা
* বগুড়া জেলা
* সিরাজগঞ্জ জেলা
* নওগাঁ জেলা
* গাইবান্ধা জেলা
* জামালপুর জেলা
* কিশোরগঞ্জ জেলা
* রংপুর জেলা
* কক্সবাজার জেলা

## সুযোগ সুবিধা

টার্মিনাল ভবনের পেছনে তিনতলা মসজিদ রয়েছে নামাজ পড়ার জন্য। সেখানে একসাথে প্রায় ২৫০০ মুসল্লি নামাজ আদায় করতে পারে। নিরাপত্তার জন্য এই টার্মিনালের দক্ষিণ দিকে একটি পুলিশ ফাঁড়ি এবং পুলিশ থাকার জন্য একটি ব্যারাক রয়েছে।

## তথ্যসূত্র

## বহিঃসংযোগ

বিষয়শ্রেণী:বাংলাদেশের বাস স্টেশন
বিষয়শ্রেণী:ঢাকার পরিবহন
ব্লো-ব্জাং-র্গ্যাল-ম্ত্শান (ছিয়াশিতম গানদেন ত্রিপা)

**ব্লো-ব্জাং-র্গ্যাল-ম্ত্শান** () (জন্ম-১৮৪০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের ছিয়াশিতম দ্গা'-ল্দান-খ্রি-পা বা প্রধান ছিলেন।  ১৯০৪ খ্রিষ্টাব্দ থেকে ১৯০৯ খ্রিষ্টাব্দ পর্যন্ত তিনি তিব্বতের রাজপ্রতিনিধি ছিলেন।

## সংক্ষিপ্ত জীবনী
ব্লো-ব্জাং-র্গ্যাল-ম্ত্শান ১৮৪০ খ্রিষ্টাব্দে মধ্য তিব্বতে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয় এবং গ্যুমে তন্ত্র মহাবিদ্যালয় থেকে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৯০০ খ্রিষ্টাব্দে তিনি দ্গা'-ল্দান বৌদ্ধবিহারের ছিয়াশিতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯০৪ খ্রিষ্টাব্দে ব্রিটিশ কর্ণেল ফ্রান্সিস ইয়ংহাজব্যান্ডের নেতৃত্বে আট হাজার সেনার একটি বাহিনী সিক্কিম সীমান্ত থেকে তিব্বত আক্রমণ করলে ত্রয়োদশ দলাই লামা তাকে তিব্বতের রাজপ্রতিনিধি নিযুক্ত করে লাসা থেকে মঙ্গোলিয়ার দিকে পলায়ন করেন। তিব্বতী ঐতিহাসিকদের মতে ব্লো-ব্জাং-র্গ্যাল-ম্ত্শান একজন সৎ ও নির্ভরশীল ব্যক্তিত্ব ছিলেন, যাকে আপৎকালীন পরিস্থিতিতে দায়িত্ব প্রদান করা যেত। ইয়ংহাজব্যান্ড লাসা শহরে এলে তিনি তার বসবাসের ব্যবস্থা করেন। ১৯০৪ খ্রিষ্টাব্দের ৭ই সেপ্টেম্বর তিব্বতের রাজপ্রতিনিধি হিসেবে তিনি পোতালা প্রাসাদে লাসা চুক্তিতে স্বাক্ষর করেন। এই চুক্তির ফলে তিব্বতে ব্রিটিশদের স্থায়ী দূতাবাস প্রতিষ্ঠিত হয়, ভারত ও তিব্বতের সীমান্ত নির্ধারিত হয় এবং তিব্বত থেকে রুশ প্রভাব দূরীভূত হয়। ১৯০৯ খ্রিষ্টাব্দে ত্রয়োদশ দলাই লামা পুনরায় লাসা ফিরে এলে তিনি তিব্বতের রাজপ্রতিনিধি পদ থেকে সরে আসেন এবং তিব্বতের শাসনক্ষমতা দলাই লামার ওপর ন্যস্ত করেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p.&nbsp;212.
*Tsering Shakya. 2005. "The Thirteenth Dalai Lama, Tubten Gyatso." In Brauen, Martin, ed. The Dalai Lamas: A Visual History. London: Serindia, pp.&nbsp;137–161.

 

বিষয়শ্রেণী:১৮৪০-এ জন্ম
বিষয়শ্রেণী:গানদেন ত্রিপা
বিষয়শ্রেণী:তিব্বতের রাজপ্রতিনিধি
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান (ত্শেমোনলিং রিনপোছে)

**ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান** () (১৮৬৪-১৯১৯) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের সাতাশিতম দ্গা'-ল্দান-খ্রি-পা বা প্রধান ছিলেন। তিনি ১৯১০ থেকে ১৯১২ খ্রিষ্টাব্দ পর্যন্ত তিব্বতের রাজপ্রতিনিধি পদে দায়িত্ব পালন করেন।

## সংক্ষিপ্ত জীবনী
ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান ১৮৬৪ খ্রিষ্টাব্দে তিব্বতের আমদো অঞ্চলের চো-নে () নামক স্থানে জন্মগ্রহণ করেন। শৈশবে তাকে ঙ্গাগ-দ্বাং-'জাম-দ্পাল-ত্শুল-খ্রিম্স-র্গ্যা-ম্ত্শো () নামক তিয়াত্তরতম দ্গা'-ল্দান-খ্রি-পার পুনর্জন্ম রূপে চিহ্নিত করা হয়।  তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয় থেকে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহারের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯০৭ খ্রিষ্টাব্দে তিনি দ্গা'-ল্দান বৌদ্ধবিহারের সাতাশিতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯১০ খ্রিষ্টাব্দে মাঞ্চু সেনাপতি ঝাও এর্ফেং (趙爾豊) চিং সম্রাটের প্রতিনিধি রূপে তার সেনাবাহিনী নিয়ে বিনা প্রতিরোধে লাসা অধিকার করেন। ত্রয়োদশ দলাই লামা গ্রেপ্তার হওয়ার আশঙ্কায় ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শানকে তিব্বতের রাজপ্রতিনিধি নিযুক্ত করে লাসা ছেড়ে ভারত পালিয়ে যান। ১৯১২ খ্রিষ্টাব্দে চিং রাজবংশের পতন হলে ত্রয়োদশ দলাই লামা পুনরায় লাসা ফিরে আসলে ঙ্গাগ-দ্বাং-ব্লো-ব্জাং-ব্স্তান-পা'ই-র্গ্যাল-ম্ত্শান তিব্বতের রাজপ্রতিনিধি পদ থেকে অব্যাহতি নিয়ে তিব্বতের শাসনক্ষমতা দলাই লামার ওপর ন্যস্ত করেন।

## তথ্যসূত্র

## আরো পড়ুন
* Goldstein, Melvyn. 1989. A History of Modern Tibet, 1913-1951. Berkeley: University of California Press, pp.&nbsp;51–58.
*Shakabpa, Tsepon. 1967. Tibet: A Political History. New Haven: Yale University Press, pp.&nbsp;227–245.
*Tsering Shakya. 2005. "The Thirteenth Dalai Lama, Tubten Gyatso." In Brauen, Martin, ed. The Dalai Lamas: A Visual History. London: Serindia, pp.&nbsp;137–161.

  

   

বিষয়শ্রেণী:১৮৬৪-এ জন্ম
বিষয়শ্রেণী:১৯১৯-এ মৃত্যু
বিষয়শ্রেণী:গানদেন ত্রিপা
বিষয়শ্রেণী:ত্শেমোনলিং রিনপোছে
বিষয়শ্রেণী:তিব্বতের রাজপ্রতিনিধি
ব্যাম্স-পা-ছোস-গ্রাগ্স

**ব্যাম্স-পা-ছোস-গ্রাগ্স** () (১৮৭৬-১৯৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের নব্বইতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্যাম্স-পা-ছোস-গ্রাগ্স ১৮৭৬ খ্রিষ্টাব্দে তিব্বতের খাম্স অঞ্চলের ব্রাগ-'গো () নামক স্থানে জন্মগ্রহণ করেন। শৈশবে তিনি স্থানীয় দ্গা'-ল্দান-রাব-ব্র্তান-র্নাম-র্গ্যাল-গ্লিং () বৌদ্ধবিহারে শিক্ষালাভ করেন। যৌবনে তিনি লাসা যাত্রা করে দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয়ে শিক্ষালাভের উদ্দেশ্যে ভর্তি হন। ব্যাম্স-পা-র্গ্যা-ম্ত্শো () নামক তৃতীয় ফুর-ল্চোগ () উপাধিধারী বৌদ্ধ লামা তাকে শ্রমণ ও ভিক্ষুর শপথ প্রদান করেন। এরপর তিনি গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয় এবং গ্যুমে তন্ত্র মহাবিদ্যালয়ের প্রধানের দায়িত্ব লাভ করেন। এই সময় তিনি নেপাল যাত্রা করে কাঠমান্ডু শহরের বৌধনাথ স্তূপ ও স্বয়ম্ভূনাথ স্তূপের সংস্কার সাধন করেন। ১৯২১ খ্রিষ্টাব্দে তিনি দ্গা'-ল্দান বৌদ্ধবিহারের নব্বইতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। ১৯২৭ খ্রিষ্টাব্দে তিনি ত্রয়োদশ দলাই লামাকে একটি বিশালাকার মৈত্রেয় মূর্তি ও স্বর্ণনির্মিত অতীশ দীপঙ্কর ও ত্সোং-খা-পা-ব্লো-ব্জাং-গ্রাগ্স-পার মূর্তি নির্মাণের জন্য অর্থ সাহায্য করেন। তিনি খাং-গ্সার-স্ক্যাব্স-ম্গোন-ব্লো-ব্জাং-ত্শুল-খ্রিম্স-ব্স্তান-পা'ই-র্গ্যাল-ম্ত্শান-গ্যি-র্নাম-র্থার () নামক একটি গ্রন্থ রচনা করেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, pp.&nbsp;218.

  

বিষয়শ্রেণী:১৮৭৬-এ জন্ম
বিষয়শ্রেণী:১৯৩৭-এ মৃত্যু
বিষয়শ্রেণী:গানদেন ত্রিপা
ব্লো-ব্জাং-র্গ্যাল-ম্ত্শান (একানব্বইতম গানদেন ত্রিপা)

**ব্লো-ব্জাং-র্গ্যাল-ম্ত্শান** () (মৃত্যু-১৯৩২) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের একানব্বইতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্লো-ব্জাং-র্গ্যাল-ম্ত্শান ঊনবিংশ শতাব্দীর মধ্যভাগে তিব্বতের খাম্স অঞ্চলের য়া-রা () নামক স্থানে জন্মগ্রহণ করেন। তিনি সে-রা বৌদ্ধবিহার বিশ্ববিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯২৭ খ্রিষ্টাব্দেতিনি দ্গা'-ল্দান বৌদ্ধবিহারের একানব্বইতম প্রধানের দায়িত্ব গ্রহণ করেন এবং এই পদে তিনি ছয় বছর থাকেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, pp.&nbsp;220.

  

বিষয়শ্রেণী:১৯৩২-এ মৃত্যু
বিষয়শ্রেণী:গানদেন ত্রিপা
থুব-ব্স্তান-ন্যিন-ব্যেদ

**থুব-ব্স্তান-ন্যিন-ব্যেদ** () (মৃত্যু-১৯৩৩) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের বিরানব্বইতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
থুব-ব্স্তান-ন্যিন-ব্যেদ ঊনবিংশ শতাব্দীর মধ্যভাগে মধ্য তিব্বতের জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৩৩ খ্রিষ্টাব্দেতিনি দ্গা'-ল্দান বৌদ্ধবিহারের বিরানব্বইতম প্রধানের দায়িত্ব গ্রহণ করেন কিন্তু মাত্র দুই মাস পরেই তার মৃত্যু ঘটে।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, pp.&nbsp;220.

   

বিষয়শ্রেণী:১৯৩৩-এ মৃত্যু
বিষয়শ্রেণী:গানদেন ত্রিপা
ম্খ্যেন-রাব-য়োন-তান-র্গ্যা-ম্ত্শো

**ম্খ্যেন-রাব-য়োন-তান-র্গ্যা-ম্ত্শো** () (জন্ম-?১৮৩৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের অষ্টাশিতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ম্খ্যেন-রাব-য়োন-তান-র্গ্যা-ম্ত্শো আনুমানিক ১৮৩৭ খ্রিষ্টাব্দে তিব্বতের 'ব্রি-গুং () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের গোমাং ও লোসেলিং মহাবিদ্যালয়ে এবং গ্যুমে তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুমে তন্ত্র মহাবিদ্যালয় এবং দ্গা'-ল্দান বৌদ্ধবিহারের ব্যাং-র্ত্সে () মহাবিদ্যালয়ের প্রধানের দায়িত্ব লাভ করেন। এই সময় তিনি সাংস-র্গ্যাস-র্গ্যা-ম্ত্শো () রচিত বৈদুর্য্যকর্পো নামক জ্যোতিষশাস্ত্রের গ্রন্থের প্রকাশনার ব্যবস্থা করেন। ১৯১৩ খ্রিষ্টাব্দে তিনি দ্গা'-ল্দান বৌদ্ধবিহারের অষ্টাশিতম প্রধানের দায়িত্ব গ্রহণ করেন এবং এই পদে তিনি সাত বছর থাকেন। তিনি জ্যোতিষ ও তিব্বতী ব্যাকরণের ওপর বেশ কিছু টীকাভাষ্য রচনা করেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p.&nbsp;216.

  

বিষয়শ্রেণী:১৮৩৭-এ জন্ম
বিষয়শ্রেণী:গানদেন ত্রিপা
ব্লো-ব্জাং-স্ন্যান-গ্রাগ্স-র্গ্যা-ম্ত্শো

**ব্লো-ব্জাং-স্ন্যান-গ্রাগ্স-র্গ্যা-ম্ত্শো** () (১৮৫০-১৯২০) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের উননব্বইতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্লো-ব্জাং-স্ন্যান-গ্রাগ্স-র্গ্যা-ম্ত্শো ১৮৫০ খ্রিষ্টাব্দে তিব্বতের খাম্স অঞ্চলের ব্রাগ-গ্যাব () নামক স্থানে জন্মগ্রহণ করেন। তিনি দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ে এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি এই দুই মহাবিদ্যালয়ের প্রধানের দায়িত্ব লাভ করেন। ১৯১৯ খ্রিষ্টাব্দে তিনি দ্গা'-ল্দান বৌদ্ধবিহারের উননব্বইতম প্রধানের দায়িত্ব গ্রহণ করেন এবং এই পদে তিনি দুই বছর থাকেন।

## তথ্যসূত্র

## আরো পড়ুন
*Khetsun Sangpo. 1973. Biographical Dictionary of Tibet and Tibetan Buddhism. Dharamsala: LTWA, Vol. 6, p.&nbsp;216.

  

বিষয়শ্রেণী:১৮৫০-এ জন্ম
বিষয়শ্রেণী:১৯২০-এ মৃত্যু
বিষয়শ্রেণী:গানদেন ত্রিপা
ব্ক্রা-শিস-স্তোং-থুন

**ব্ক্রা-শিস-স্তোং-থুন** () (১৮৮১-১৯৫৭) তিব্বতী বৌদ্ধধর্মের দ্গে-লুগ্স ধর্মসম্প্রদায়ের দ্গা'-ল্দান বৌদ্ধবিহারের পঁচানব্বইতম দ্গা'-ল্দান-খ্রি-পা বা প্রধান ছিলেন।

## সংক্ষিপ্ত জীবনী
ব্ক্রা-শিস-স্তোং-থুন ১৮৮১ খ্রিষ্টাব্দে মধ্য তিব্বতের খাম্স অঞ্চলের মি-ন্যাগ () নামক স্থানে জন্মগ্রহণ করেন। তিনি দ্রেপুং বৌদ্ধবিহার বিশ্ববিদ্যালয়ের লোসেলিং মহাবিদ্যালয় এবং গ্যুতো তন্ত্র মহাবিদ্যালয়ে শিক্ষালাভ করেন। পরবর্তীকালে তিনি গ্যুতো তন্ত্র মহাবিদ্যালয় এবং দ্গা'-ল্দান বৌদ্ধবিহার বিশ্ববিদ্যালয়ের শার-র্ত্সে () মহাবিদ্যালয়ের প্রধানের দায়িত্ব লাভ করেন। ১৯৪৭ খ্রিষ্টাব্দেতিনি দ্গা'-ল্দান বৌদ্ধবিহারের পঁচানব্বইতম প্রধানের দায়িত্ব গ্রহণ করেন এবং সাত বছর এই পদে থাকেন। ১৯৪৭ খ্রিষ্টাব্দের এপ্রিল মাসে সে-রা বৌদ্ধবিহারের ভিক্ষুরা কারাদণ্ডে দণ্ডিত থুব-ব্স্তান-'জাম-দ্পাল-য়ে-শেস-র্গ্যাল-ম্ত্শান () নামক পঞ্চম র্বা-স্গ্রেং রিন-পো-ছে () উপাধিধারী লামার সমর্থনে অস্ত্রধারণ করলে ব্ক্রা-শিস-স্তোং-থুন মধ্যস্থতা করেন। ব্ক্রা-শিস-স্তোং-থুন ছিলেন শেষ দ্গা'-ল্দান-খ্রি-পা যিনি লাসা শহরে সম্পূর্ণ সাত বছর এই পদে থাকতে পারেন। অবসরের পর তিনি ত্শে-ম্ছোগ-গ্লিং () বৌদ্ধবিহারের জীবনের শেষ দিনগুলি অতিবাহিত করেন।

## তথ্যসূত্র

## আরো পড়ুন
*Goldstein, Melvyn. 1989. A History of Modern Tibet, 1913-1951. Berkeley: University of California Press, p.&nbsp;499.

 

বিষয়শ্রেণী:১৮৮১-এ জন্ম
বিষয়শ্রেণী:১৯৫৭-এ মৃত্যু
বিষয়শ্রেণী:গানদেন ত্রিপা
ভারতের প্রধানমন্ত্রীদের তালিকা

**ভারতের প্রধানমন্ত্রীদের তালিকাতে** ১৫ আগস্ট, ১৯৪৭ তারিখে ভারত স্বাধীন হওয়ার দিন থেকে বর্তমান কাল পর্যন্ত দেশের প্রধানমন্ত্রীর আসন অলংকৃত করা সকল ব্যক্তির নাম সন্নিবিষ্ট করা হয়েছে।

## তালিকা

* ♥ পদে পুনর্বহাল হয়েছেন
* ♠ পদে আসীন থাকাকালীন দেহত্যাগ করেছেন অথবা নিহত হয়েছেন
* ♣ পদত্যাগ করেছেন
* ♦ অনাস্থা প্রস্তাব-এর ভিত্তিতে রাষ্ট্রপতি কর্তৃক অপসারিত হয়েছেন

## মানচিত্রে

## আরও দেখুন
* ভারতের প্রধানমন্ত্রী
* ভারতের উপরাষ্ট্ৰপতিদের তালিকা
* ভারতের রাষ্ট্রপতিদের তালিকা
* ভারতের উপপ্রধানমন্ত্রীদের তালিকা
* ভারতের প্রধান বিচারপতিদের তালিকা

## তথ্যসূত্র

## উৎস

## বহিঃসংযোগ
* The Prime Minister of India (অফিসিয়াল সাইট)
* Former Prime Ministers of India (অফিসিয়াল সাইট)

বিষয়শ্রেণী:ভারতের প্রধানমন্ত্রী
বিষয়শ্রেণী:ভারত সরকার
বিষয়শ্রেণী:দেশ অনুযায়ী প্রধানমন্ত্রীদের তালিকা
বিষয়শ্রেণী:ভারতের প্রধানমন্ত্রীদের সাথে সম্পর্কিত তালিকা
বিষয়শ্রেণী:ভারতের রাজনৈতিক পদাধিকারীদের তালিকা
তমাল

**তমাল** একপ্রকার সপুষ্পক উদ্ভিদ। এটি বনগাব, মহেশকাণ্ড ইত্যাদি নামেও পরিচিত। এর ইংরেজি নাম **Mottled Ebony** বা  **Bombay ebony**। এছাড়া বিভিন্ন ভাষায় একে *Jagala Ganti Mara, Kari, Quarrelsome Tree, Vakkana, Nila Viruksha, Kare Mara, Kari Maram, Bistendu, बिसतॆंदु, Kala dhao, Kendu, Dakanan, Lohari, kakaulimera, kakavulimidi, kakiulimera, makha* ইত্যাদি নামে ডাকা হয়। তমাল গাছের বৈজ্ঞানিক নাম *Diospyros montana* বা *Diospyros cordifolia*; যা 'Ebenaceae' পরিবারভুক্ত। এটি দক্ষিণ ও দক্ষিণ-পূর্ব এশিয়া, চীন, ক্রান্তীয় অস্ট্রেলিয়া ইত্যাদি অঞ্চলে জন্মে।

বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের তফসিল-৪ অনুযায়ী এ প্রজাতিটি সংরক্ষিত।

## বর্ণনা
তমাল গাছ মাঝারি আকারের বৃক্ষ। এর পাতা একান্তর, ৩.৮-১৪ সেমি. লম্বা, ডিম্বাকার বা উপবৃত্তাকার, পাতার গোড়ার দিকটা গোলাকার। তমালের পুং ফুল ১ সেমি. লম্বা, স্ত্রী ফুল ১.৩ সেমি. লম্বা, একক। ফল গোলাকার, ২.৫ সেমি. পর্যন্ত লম্বা, পাকলে লালচে বাদামি রঙের।

## ব্যবহার
তমাল ফল বিষাক্ত। এর পাতা চূর্ণ মাছের জন্য বিষ। ভেষজ চিকিৎসায় এর নানাবিধ ব্যবহার আছে। জ্বর, ডায়ারিয়া, নিউমোনিয়া, প্রস্রাবে সমস্যা, নিউরালজিয়া, প্লুরিসি, মিনোরেজিয়া, প্রসব পরবর্তী জ্বর, বিষাক্ত মাকড়সার কামড় ইত্যাদিতে তমাল গাছের নানান অংশ ব্যবহৃত হয়। এছাড়া এর ছালের নির্যাসে এন্টি-ইনফ্ল্যামেটরি, এন্টি পাইরেটিক গুণ আছে। এর এলকোহলিক নির্যাসে ইঁদুরের ক্যান্সার নিরাময়ের গুণ আছে বলে পরীক্ষায় প্রমাণ পাওয়া গেছে।

## রাসায়নিক উপাদান
তমালের পাতায় যেসব রাসায়নিক উপাদান পাওয়া গেছে সেগুলো হলো- betulin, diospyrin, epiuvaol, new triterpene characterized as urs-12-en-3α, 28-diol, lupeol, sitosterol, β-sitosterol, stigmasterol and betulic acid ইত্যাদি।

তমালের ছাল ও কাঠে পাওয়া যায় 7-methyljuglone, mamegakinone, bitramentacenone, isodiospyrin, diospyrin, 8′-hyroxydiospyrin, 3,5′-O-cyclodiospyrin, 3′-chloro-2′-hydroxydiospyrin (artifact), chromenone ester and chromenone acid, allobetulin and oxyallobetulin, Tetrahydrodiospyrin ইত্যাদি।

তমাল ফলে আছে fatty esters of α-amyrin, ursolic, and oleanolic acid, β-sitosterol, lupeol and betulinic acid ইত্যাদি।

তমালের বীজে পাওয়া যায় betulinic acid এবং ১.৫% তেল। এই তেলে আছে palmitic, stearic, oleic এবং linoleic এসিড। এছাড়াও আছে lupeol, β-sitosterol এবং stigmasterol । 

## আরো দেখুন
* বাংলাদেশের সংরক্ষিত উদ্ভিদের তালিকা

## তথ্যসূত্র

## বহিঃসংযোগ

বিষয়শ্রেণী:গাছ
বিষয়শ্রেণী:বাংলাদেশের রক্ষিত উদ্ভিদ
বিষয়শ্রেণী:চীনের উদ্ভিদ
বিষয়শ্রেণী:অস্ট্রেলিয়ার উদ্ভিদ
বিষয়শ্রেণী:ক্রান্তীয় এশিয়ার উদ্ভিদকুল
স্বাধীনতা পুরস্কার বিজয়ীদের তালিকা (২০১০–১৯)

**[[স্বাধীনতা পুরস্কার]]** বাংলাদেশের জাতীয় এবং “সর্বোচ্চ বেসামরিক পুরস্কার”। দেশ ও জাতির কল্যাণে বিভিন্ন ক্ষেত্রে অনন্য অবদানের স্বীকৃতি প্রদানের উদ্দেশ্যে ১৯৭৭ সাল থেকে এই পুরস্কার প্রদাণ করা হচ্ছে। এই তালিকাটি ২০১০ সাল থেকে ২০১৯ সাল পর্যন্ত বিভিন্ন ক্ষেত্রে স্বাধীনতা পুরস্কার প্রাপ্তদের সম্পর্কিত সার-সংক্ষেপণ।

## ২০১০
২০১০ সালে ১০ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।

## ২০১১
২০১১ সালে ৭ জন ব্যক্তিত্ব এবং ২টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৫ জনকে “মরণোত্তর” সম্মাননা প্রদান করা হয়।

## ২০১২
২০১২ সালে ১০ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।

## ২০১৩
২০১৩ সালে ৭ জন ব্যক্তিত্বকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৪ জনকে “মরণোত্তর” সম্মাননা প্রদান করা হয়।

## ২০১৪
২০১৪ সালে ৯ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৭ জনকে “মরণোত্তর” সম্মাননা প্রদান করা হয়।

## ২০১৫
২০১৫ সালে বিভিন্ন ক্ষেত্রে বিশেষ অবদানের জন্যে দেশের ৭জন ব্যক্তিকে "স্বাধীনতা পুরস্কার ২০১৫" প্রদান করা হয়। তবে ন্যাপের সভাপতি অধ্যাপক মোজাফফর আহমদ স্বাধীনতা পুরস্কার প্রত্যাখ্যান করেন।

## ২০১৬
২০১৬ সালে ১৫ জন বিশিষ্ট ব্যক্তি ও একটি সংস্থাকে পুরস্কার প্রদান করা হয়।

## ২০১৭
২০১৭ সালে ১৫ জন ব্যক্তিত্ব এবং ১টি প্রতিষ্ঠানকে জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ৬ জনকে “মরণোত্তর” সম্মাননা প্রদান করা হয়।

## ২০১৮
২০১৮ সালে ১৮ জন ব্যক্তিত্ব জাতীয় জীবনে তাদের অসাধারণ অবদানের জন্য “স্বাধীনতা পুরস্কার” সম্মাননায় ভূষিত করা হয়; যাদের মধ্যে ১০ জনকে “মরণোত্তর” সম্মাননা প্রদান করা হয়।

## ২০১৯
২০১৯ সালে ১৩জন বিশিষ্ট ব্যক্তি ও একটি প্রতিষ্ঠানকে তাদের অসাধারণ অবদানের জন্য স্বাধীনতা পুরস্কারে ভূষিত করা হয়।

## আরো দেখুন
* স্বাধীনতা পুরস্কার (১৯৭৭–৭৯)
* স্বাধীনতা পুরস্কার (১৯৮০–৮৯)
* স্বাধীনতা পুরস্কার (১৯৯০–৯৯)
* স্বাধীনতা পুরস্কার (২০০০–০৯)
* স্বাধীনতা পুরস্কার বিজয়ীদের তালিকা (২০২০-২০২৯)

## তথ্যসূত্র

## বহিঃসংযোগ
* ১৯৭৭ সাল থেকে ২০১৭ সাল পর্যন্ত স্বাধীনতা পুরস্কারপ্রাপ্ত ব্যক্তি/প্রতিষ্ঠানের সম্পূর্ণ তালিকা।

বিষয়শ্রেণী:স্বাধীনতা পুরস্কার বিজয়ী
বিষয়শ্রেণী:বাংলাদেশের বেসামরিক পুরস্কার ও সম্মাননা
কাউন্দিয়া ইউনিয়ন

**কাউন্দিয়া ইউনিয়ন** ঢাকা বিভাগের ঢাকা জেলার অন্তর্গত সাভার উপজেলার অধীন সাভার মডেল থানার একটি ইউনিয়ন।

## আয়তন
ইউনিয়নের আয়তন ১১.৪৭ বর্গ কিলোমিটার (২৮৩৫ একর)

## প্রশাসনিক এলাকা
এই ইউনিয়নে অনেক গুলো গ্রাম ও ওয়ার্ড রয়েছে যেমন- গোয়ালবাড়ি, কাউন্দিয়া, বাঘসাত্রা, পাঁচকানি, বাগিচারটেক, পাহাড়িয়ারটেক, সিংগারসার সহ আরো বেশ কয়েকটি গ্রাম রয়েছে। এই ইউনিয়নের সংসদীয় এলাকা ঢাকা-১৪।

## শিক্ষা প্রতিষ্ঠান
এখানে একটি এম.পি.ও ভূক্ত উচ্চ বিদ্যালয় রয়েছে। এবং চারটি মাদ্রাসা ও ৩টি প্রাইমেরী স্কুল এবং ১৪টি কিন্ডার গার্টেন রয়েছে।

## সকল নিষয়ের বসজা

## বহিঃসংযোগ

বিষয়শ্রেণী:সাভার উপজেলার ইউনিয়ন
বিষয়শ্রেণী:ঢাকার ভূমিরূপ